**COMUNICAT DE PRESĂ**

Clarificarea poziției Proiectului Rezidențial Stejarii în contextul subiectelor apărute în presă privind plângerea formulată împotriva doamnei Elena Udrea referitor la folosirea fondurilor europene pentru construcția Clubului de agrement “La Stejarii” (Stejarii Country Club)

***București, 18 februarie 2015.*** Cu referire la informațiile vehiculate în presă începând cu data de 16 februarie 2015, SC Masterange România SRL, compania dezvoltatoare a Proiectului Rezidențial Stejarii, consideră necesară clarificarea următoarelor aspecte:

* Proiectul Rezidențial Stejarii este un proiect diferit și independent de Clubul de agrement „ La Stejarii” (Stejarii Country Club), cele două fiind operate de către entități juridice diferite;
* Proiectul Rezidențial Stejarii a fost realizat integral cu capital privat, fără accesare de fonduri europene, iar scopul acestuia este unul pur comercial;
* Construcția Proiectului Rezidențial Stejarii a fost demarată în anul 2008 și finalizată în 2010, drept urmare nu poate fi subiectul unui contract de acordare de fonduri europene semnat în anul 2011;
* SC Masterange România SRL nu a avut și nu are în operare sau în dezvoltare niciun hotel sau complex de agrement.

În acest sens, SC Masterange România SRL solicită reprezentanților mass-media informarea corectă a publicului în privința activității sale mai sus menționate și a neimplicării sale în accesarea unor fonduri europene.

Proiectul Rezidenţial Stejarii își desfășoară activitatea comercială începând din anul 2010 și include 8 clădiri cu 285 de apartamente, toate destinate închirierii. Pentru informații suplimentare, vă invităm să accesați site-ul [www.stejarii.ro](http://www.stejarii.ro).

*Pentru informații suplimentare:*

***Ana Păun,*** *Coordonator PR, (+40) 754.032.195,* [*ana.paun@tiriacltd.ro*](mailto:ana.paun@tiriacltd.ro)